Σβεν της Νορβηγίας

Αντιβασιλιάς της Νορβηγίας με την μητέρα του

Ο Όλαφ Β΄ της Νορβηγίας ο οποίος είχε χάσει το βασίλειο του από τον Κνούτο προσπάθησε να ανακτήσει το βασίλειο του και να ανατρέψει τον υποτελή του Κνούτου βασιλιά της Νορβηγίας Χάακον Έρικσον (1029) αλλά ηττήθηκε και σκοτώθηκε στην μάχη του Στίκλεσταντ. Ο Κνούτος έστειλε στην συνέχεια στην Νορβηγία τον 14χρονο γιο του Σβεν να την κυβερνήσει σαν αντιβασιλιάς μαζί με την μητέρα του Έλφγκιφου ως κηδεμόνα του. Το γεγονός αυτό έφερε μεγάλη δυσαρέσκεια στον κόμη του Λέιντ και πολλούς άλλους ευγενείς που είχαν υποστηρίξει τον Κνούτο και περίμεναν να τους ανταμείψει με την παραχώρηση της αντιβασιλείας. 
Μετά την τοποθέτηση του Κνούτου και της μητέρας του η πολιτική της Δανίας στην Νορβηγία άλλαξε σημαντικά προς το χειρότερο, θεσπίστηκαν σκληροί νόμοι που έφεραν έντονη δυσαρέσκεια σε όλους τους Νορβηγούς, σύμφωνα με τα Σάγκας επίκεντρο της δυσαρέσκειας ήταν η ψηλή φορολογία και οι σκληροί νόμοι.
Ο Σνόρρι Στούρλουσον καταγράφει ότι σύμφωνα με τους νέους νόμους τους οποίους θέσπισε ο Σβεν : 
"απαγορεύεται οποιοσδήποτε άντρας να εγκαταλείψει την χώρα χωρίς την άδεια του βασιλιά, όποιος διαπράττει δολοφονία χάνει την κληρονομιά του, η περιουσία των προδοτών κατάσχεται από τον βασιλιά και κάθε αγρότης ήταν υποχρεωμένος να καταβάλει στον βασιλιά 30 λίτρα βύνη, τον χερσαίο φόρο και έναν κουβά από βούτυρο".

Μάχες με τους Νορβηγούς διεκδικητές

Σύμφωνα με τον Σνόρρι Στούρλουσον ο Τρίγκβε ο Διεκδικητής ο οποίος ισχυριζόταν ότι είναι γιος του Όλαφ Τρίγκβασον οργάνωσε επίθεση στην Νορβηγία για να διεκδικήσει το βασίλειο του πατέρα του. Όταν έμαθαν τα νέα ο Σβεν και η μητέρα του κάλεσαν τους γαιοκτήμονες του Χάλογκαλαντ και του Τρόντχαϊμ να υπερασπιστούν τον βασιλικό στρατό στην επερχόμενη επίθεση του Τρίγκβε, οι δυνάμεις του αποτελούσαν την ελίτ του Δανέζικου στρατού. Ο Σβεν και οι δυνάμεις του βάδισαν νότια στο Άντγκερ πιστεύοντας ότι ο Τρίγκβε θα πλεύσει μέσω του Σκάγκερακ για να ενωθεί με τους οπαδούς του στο Βικέν. Ο Τρίγκβε αντίθετα προτίμησε να πλεύσει από το Χόρνταλαντ στο Ρογκαλάντ για να επιτεθεί στον στρατό του Σβεν. Οι δυο στρατοί συναντήθηκαν στο νησί του Μπόκν, στην τελική μάχη του Σόκνασουντ οι Δανοί θριάμβευσαν και ο Τρίγκβε έπεσε στην μάχη, σύμφωνα με μια πληροφορία ο Τρίγκβε διασώθηκε αλλά δολοφονήθηκε από κάποιον αγρότη αμέσως μετά την μάχη.
Τον ίδιο χειμώνα ο Καλβ Άντερσον αποφάσισε ενωθεί με τον γιο του Όλαφ Β΄ Μάγκνους εναντίον του Σβεν, όταν έφτασε ο στρατός του Μάγκνους στην Νορβηγία ο λαός τάχθηκε με το μέρος του. Ο Σβεν Κνούτσον αναγκάστηκε να δραπετεύσει στην Δανία όπου πέθανε πρόωρα αμέσως μετά, οι βασιλείς της Δανίας αναγκάστηκαν να παραιτηθούν από τα δικαιώματα τους στην Νορβηγία.

Εμφάνιση στον Σαίξπηρ

Ο Σβεν εμφανίζεται στο έργο Μάκβεθ του Σαίξπηρ με το όνομα Σβένο, ο στρατός του έφτασε στο Φάιφ και άρχισε να πολιορκεί τους Σκωτσέζους, πολιόρκησε τον Μάκβεθ στο κάστρο της Μπέρθα. Ο Σκωτσέζος βασιλιάς Ντάνκαν έστειλε φαγητό και νερό για να καλοπιάσει τους Νορβηγούς αλλά τους έφερε ένα φίλτρο που τους έφερε υπνηλία, πάνω στον ύπνο αποδεκάτισε τον στρατό του Σβένο αλλά ο ίδιος κατόρθωσε να δραπετεύσει. Ο Κνούτος και οι Δανοί ήρθαν αργότερα απαιτώντας εκδίκηση αλλά αναγκάστηκαν να υπογράψουν ειρήνη.